Båsmoen

Båsmoen er en bydel i Mo i Rana i Rana kommune på Helgeland i Nordland. Bydelen befinner seg 7.4 km nordvest for bykjernen, på nordsiden av Ranfjorden. Fylkesvei 810 (Nesnaveien) passerer gjennom Båsmoen.

På Steinneset i utkanten i vest ligger Stenneset friluftsmuseum på den tidligere prestegården Stenneset. Fra 1809 til 1814 ble prestegården tatt i bruk av Iver Ancher Heltzen (1785–1842), den første sognepresten i Mo sogn. Den er idag restaurert og brukes som representasjonslokaler. På Båsmoen ligger også Skillevollen idrettspark. På dette skianlegget har det vært arrangert NM på rulleski, langrenn og skiskyting. 

Båsmoen tilhørte Mo herred fra 1838 til 1923, og Nord-Rana kommune fra 1923 til 1964, før bydelen i 1964 ble hørende til Rana kommune.

Geografi
Bydel
Båsmoen er en bydelBåsmoen (bydel), kulturnav.org, besøkt 16. september 2018 i Mo i Rana på Helgeland i Nordland fylke. Bydelen befinner seg nordvest for bykjernen, på nordsiden av Ranfjorden.

Avhengig av valgt rute er det 7.4 km (Vikaveien, E12 og Riksvei 12) eller 7.7 km (E6 og Riksvei 12) mellom Båsmoen til bykjernen.Avstand Båsmoen – Mo i Rana, Google.no, Goggle maps, besøkt 16. september 2018.

Båsmoen har vokst sammen med Ytteren, som ligger i en avstand av 0.2 km i nordøst.Avstand Ytteren – Mo i Rana, Google.no, Goggle maps, besøkt 16. september 2018 De to bydelene blir noen ganger samlet betraktet som en nordlig forstad til Mo i Rana.

Den tradisjonelle samhørigheten mellom Båsmoen og Ytteren, gjenspeiles i navnet til Bossmo & Ytteren Idrettslag (stiftet 1908).

Delområde
Båsmoen defineres også som et delområde i Rana kommune. Dette delområdet består av syv grunnkretser:

 Ytteren østre
 Ytteren vestre
 Høgåsen
 Ånes
 Stenneset
 Alternes
 Alteren

Grunnkretsene Alteren og Alterneset ligger henholdsvis 13.0 km og 12.0 km sørvest for bydelen Båsmoen, langs Fylkesvei 810.Avstand Båsmoen – Alteren, Google.no, Goggle maps, besøkt 16. september 2018. Av historiske grunner har de samme postnummer (8616) som Båsmoen.

Beliggenhet
Avhengig av definisjon (bydel eller delområde) grenser Båsmoen mot delområdet Utskarpen eller bygden Alteren i vest.

Nord for tettbebyggelsen ligger Båsmofjellet og Yttrafjellet. Og nord for disse igjen ligger Ytralendingen på sørsiden av innsjøen Langvatnet.

I vest grenser Båsmoen som bydel mot Ytteren, mens delområdet Båsmoen grenser mot Selfors.

I sør ligger Ranfjorden, og på andre siden av denne ligger bykjernen i Mo i Rana.

Næringsliv
På Båsmoen ligger hagesenteret Hageland Lønnum i Båsmofjæra 4.Hageland, besøkt 17. september 2018 Båtfabrikken AKVA Group Polarcircel-båter har en avdeling i Båsmosjyen 4.AKVA Group POLARCIRKEL-BÅTER , besøkt 17. september 2018 Frisørsalongen Wenche Solum Frisørsalong befinner seg i Båsmobakken 16, og restauranten Stenneset Mat & Vin AS ligger i Stenneset 1. Dagligvareforretningen Bunnpris befinner seg i Nordåsveien 1 langs Riksvei 12.

I fjellet på vestsiden av Båsmoen var en svovelkisgruve i drift fra 1887 til 1937. I nordvest ligger Øyjord med kalksteinsbrudd,Navn på forekomstområdet: Øyjord, Norges Geologiske Undersøkelse hvor det også produseres pukk for hagesingel og kommunaltekniske formål.

Båsmoen har en barneskole og en ungdomsskole. Båsmo barneskole befinner seg i Brakkebakken 22 og er avgiverskole for Båsmo ungdomsskole som befinner seg på samme adresse. Alteren barneskole befinner seg i Korsnesveien 1 på Alteren, og var tidligere en avgiverskole for Båsmo ungdomsskole.

Folketall
Statistisk sentralbyrå (SSB) oppgir følgende folketall for Båsmoen:
 År Folketall19982 80120002 77920012 80020022 78820032 77920042 80720052 75720062 73720072 73820082 722

Kjente båsmoværinger
 Inge Myrvoll – tidligere stortingsrepresentant og ordfører i Rana kommune (2003–2007)
 Elin Nilsen – tidligere langrennsløper
 Merethe Myrvang – tidligere friidrettsutøver (lengde)
 Tor-Arne Fiskum – tidligere eliteseriedommer
 Nina Kammersten - radioprodusent i NRK P2
 Anders Baasmo Christiansen - skuespiller

Referanser

Kilder
 Befolkningstall: Statistisk sentralbyrå


Kategori:Bosetninger i Rana